Бжьаниа атеатр аусзуҩцәа гәыԥҩык Зҽаԥсазтәыз артист ҳәа ахьӡ ҳаракы ранеишьеит
© Sputnik Администрация президента
© Sputnik
Уи аԥхьа аҳәынҭқарра ахада атеатр аузуҩцәа ирыдеиныҳәалеит рзанааҭтә ныҳәамш. Иазгәеиҭеит Аԥсны шбеиоу атеатралтә ҟазара аҿиараҟны хәызмаӡам злагала ыҟоу акультура аусзуцәа рыла. Урҭ рус рымаздо зус гәыкала иазнеиуа аҿар атеатр амаҵ шазыруа.
АҞӘА, хәажәкыра 28 - Sputnik. Аԥсны аҳәынҭқарра ахада Аслан Бжьаниа "Аԥсны Зҽаԥсазтәыз артист" ҳәа аҳаҭыртә хьӡқәа ранеишьеит хәҩык атеатр аҟазара аусх аусзуҩцәа ҳәа аанацҳауеит ахада ипресс-маҵзура.
Аԥсны ахада иусԥҟала, Аԥсны атетралтә ҟазара аусхк аҿиараҟны рлагалазы "Аԥсны Зҽаԥсзтәыз артист" ҳәа аҳаҭыртә хьӡқәа ранашьоуп:
Аргәынԥҳа Мадина – С. Ҷанба ихьӡ зху Аԥсуа ҳәынҭкарратә драматә театр арежиссиор:
Малиа Адгәыр – С. Ҷанба ихьӡ зху Аԥсуа ҳәынҭкарратә драматә театр актиор;
Арсҭааԥҳа Марина – Аԥсуа Аҳәынҭқарратә Аҿар ртеатр актриса;
Анқәаб Аслан –Аԥсуа Аҳәынҭқарратә Аҿар ртеатр актиор;
Џьынџьал Нури – Шәарах Ԥачлиа ихьӡ зху Тҟәарчалтәи Аҳәынҭқарратә театр актиор.
27 Хәажәкыра 2022, 17:04